[{"text_idx": "#000001", "text": "Meddalwedd pleidleisio: Mentimeter a Poll Everywhere"}, {"text_idx": "#000002", "text": "Mae\u2019r Grw\u0302p E-ddysgu\u2019n edrych ar sut y gellir defnyddio meddalwedd pleidleisio mewn darlithoedd a seminarau. Mae meddalwedd pleidleisio\u2019n ffordd wych o gynyddu ymgysylltiad y dosbarth oherwydd mae\u2019n darparu cyflwyniadau sy\u2019n amrywio o gwestiynau amlddewis i gymylau geiriau byw. Gyda\u2019u dyfeisiau personol (megis ffonau symudol, llechi ac ati), bydd modd i fyfyrwyr ateb cwestiynau, pleidleisio a gofyn cwestiynau, a fydd yn ymddangos ar sleidiau\u2019r cyflwyniad. Dangosodd yr arolwg Mewnwelediad Digidol diweddar, a oruchwyliwyd gan y Gwasanaethau Gwybodaeth, bod hanner cant y cant o ddarlithoedd eisoes yn defnyddio rhyw fath o feddalwedd pleidleisio yn y dosbarth."}, {"text_idx": "#000003", "text": "Dyma rai enghreifftiau o sylwadau cadarnhaol gan fyfyrwyr:"}, {"text_idx": "#000004", "text": "\u201cDarparu adborth cyflym ar ba ddarlith yr oedd arnom angen cymorth gyda hi\u201d"}, {"text_idx": "#000005", "text": "\u201cPleidlais ar-lein, am rannau o\u2019r pwnc yn gofyn i\u2019r dosbarth faint oeddent yn ei ddeall. Roedd hyn yn golygu bod pobl yn gallu dweud yn union sut yr oeddent yn teimlo heb orfod siarad yn y dosbarth\u201d"}, {"text_idx": "#000006", "text": "\u201cMae pleidleisio mewn darlithoedd yn cadw diddordeb y myfyrwyr\u201d"}, {"text_idx": "#000007", "text": "\u201cRoedd hi\u2019n hwyl y llynedd pan wnaethon ni gwisiau ar-lein yn y ddarlith, rhyngweithio a\u0302\u2019n gilydd, ac yna mynd dros yr atebion fesul cwestiwn ar y sgrin fawr\u201d"}, {"text_idx": "#000008", "text": "\u201cDull o adolygu yn pennu deunydd darllen\u201d"}, {"text_idx": "#000010", "text": "Mae Mentimeter yn well ar gyfer darlithoedd sydd a\u0302 chynulleidfaoedd mawr oherwydd nad oes cyfyngiad ar gyfranogwyr. Gyda Mentimeter gallwch greu cwisiau amlddewis, cymylau geiriau a siartiau i\u2019ch cynulleidfa ryngweithio a\u0302 hwy. Fodd bynnag, gyda\u2019r fersiwn rhad ac am ddim dim ond dau gwestiwn a phump cwis y cewch eu creu. Nid oes cyfyngiad ar nifer y sleidiau sylfaenol.Mae Poll Everywhere yn capio\u2019r gynulleidfa ar bump ar hugain felly mae\u2019n gweithio orau mewn seminarau a gweithdai. Mae Poll Everywhere yn darparu\u2019r rhan fwyaf o bethau y mae Mentimeter yn ei wneud gyda\u2019r fantais o beidio a\u0302 chael cyfyngiad ar nifer y cwestiynau/actifadau."}, {"text_idx": "#000011", "text": "Mae canllawiau i greu cyflwyniadau gyda Mentimeter a Poll Everywhere ar gael ar ein tudalennau gwe."}, {"text_idx": "#000012", "text": "PA Arolwg mewnwelediadau profiad digidol ar gyfer staff addysgu 2018-19 bellach yn agored"}, {"text_idx": "#000013", "text": "Yn ddiweddar, rydym wedi cau\u2019r arolygon Profiad Mewnwelediad Digidol ar gyfer myfyrwyr lle gwnaethom ofyn am eu profiadau o ddysgu digidol a gwasanaethau digidol. Hoffem hefyd wybod sut mae staff addysgu\u2019n profi\u2019r gwasanaethau hyn."}, {"text_idx": "#000014", "text": "Dim ond tua 20 o gwestiynau sydd yna, yn holi am eich dulliau addysgu digidol a\u2019ch profiad o\u2019n darpariaeth ddigidol. Gofynnir i chi roi deng munud i ddweud eich dweud er mwyn i ni allu gwella\u2019r profiad digidol i\u2019n staff a\u2019n myfyrwyr."}, {"text_idx": "#000015", "text": "Gallwch nawr danysgrifio i\u2019r Blog UDDA er mwyn i chi gael hysbysiad e-bost pan fydd neges newydd yn cael ei hysgrifennu. Cewch y newyddion diweddaraf am feddalwedd, mentrau newydd, sesiynau hyfforddi a digwyddiadau sy\u2019n helpu i gynorthwyo gweithgareddau dysgu ac addysgu trwy gyfrwng technoleg."}, {"text_idx": "#000016", "text": "Dyma rai o\u2019n negeseuon blog diweddaraf:"}, {"text_idx": "#000018", "text": "Bydd tanysgrifio i\u2019r blog yn sicrhau eich bod yn cael yr wybodaeth ddiweddaraf yn syth. Mae\u2019n hawdd tanysgrifio:"}, {"text_idx": "#000019", "text": "Ewch i\u2019r Blog UDDASgroliwch i lawr y dudalen a rhowch eich cyfeiriad e-bost a chlicio ar Tanysgrifio:Byddwch nawr wedi cofrestru ac yn derbyn neges e-bost pan fydd neges flog newydd yn cael ei hysgrifennu"}, {"text_idx": "#000020", "text": "Rydym bob amser yn chwilio am flogwyr gwadd hefyd \u2013 os hoffech ysgrifennu blog am y modd yr ydych yn defnyddio technoleg wrth ddysgu ac addysgu rhowch wybod i ni (udda@aber.ac.uk). Hefyd e-bostiwch ni os hoffech awgrymu pwnc neu os hoffech i ni ysgrifennu am offer E-ddysgu penodol."}, {"text_idx": "#000025", "text": "Os hoffech gyflwyno cynnig ar gyfer y gynhadledd fer eleni, llenwch y ffurflen ar-lein hon cyn dydd Gwener 15 Mawrth."}, {"text_idx": "#000026", "text": "Gallwch gofrestru i ddod i\u2019r Gynhadledd Fer trwy glicio ar y ddolen hon. Os oes gennych chi unrhyw ymholiadau, e-bostiwch eddysgu@aber.ac.uk."}, {"text_idx": "#000027", "text": "Mae\u2019n debyg mai\u2019r Ganolfan Raddau yw\u2019r elfen fwyaf grymus o fodiwl Blackboard, ac eto nid yw\u2019n cael ei ddefnyddio llawer. Mae Canolfan Raddau ar gyfer pob modiwl Blackboard, ond pa mor aml fyddwch chi\u2019n ei defnyddio ac a ydych yn cael budd digonol ohoni elwa ohoni? Rwy\u2019n ffan enfawr o Ganolfan Raddau Blackboard felly rwy\u2019n defnyddio\u2019r gyfres hon o bostiadau ar fy mlog i\u2019ch cyflwyno chi i rai o\u2019r nodweddion cudd a allai wneud eich gwaith marcio ac asesu yn haws."}, {"text_idx": "#000028", "text": "Mae\u2019r postiad cyntaf yn ymwneud a\u0302 sefydlu\u2019r Ganolfan Raddau. Fel llawer o bethau, deuparth y gwaith yw ychydig bach o feddwl a chynllunio cyn ichi ddechrau. Bydd ychydig o waith trefnu ymlaen llaw yn gwneud eich gwaith yn dipyn haws yn y tymor hir."}, {"text_idx": "#000029", "text": "Felly, pa fath o bethau ddylech chi eu hystyried?"}, {"text_idx": "#000030", "text": "Trefnu cyn creu. Ychwanegir rhai nodweddion fel categori\u0308au a Chyfnodau Graddio at y colofnau wrth ichi eu creu. Mae\u2019n ddefnyddiol i sefydlu\u2019r rhain yn gyntaf, yn hytrach na mynd yn o\u0302l a golygu wedyn (er bod hynny yn bosib).Categori\u0308au Ceir categori\u0308au mewnol ar gyfer mathau o offer (e.e. Profion, Aseiniadau) a.y.y.b. sy\u2019n cael eu rhoi ar waith yn awtomatig wrth ichi eu creu. Ond gallwch hefyd greu eich categori\u0308au eich hun. Er enghraifft, efallai y byddwch yn dymuno cael categori ar gyfer Arholiadau neu Gyflwyniadau. Gallwch hefyd wneud cyfrifiadau ar sail categori colofn gan ddefnyddio dewisiadau\u2019r Golofn Gyfrifiedig. Help Blackboard ar Gategori\u0308au.Cyfnodau Graddio. Cyfnodau marcio\u2019r gwaith yw\u2019r rhain. Byddai hyn yn ddefnyddiol os ydych yn cyflwyno marciau\u2019n uniongyrchol i\u2019r Ganolfan Raddau ar gyfer modiwl hir a thenau. Gallech gael cyfnod graddio Semester 1 a Semester 2 ac yna hidlo yn o\u0302l y rhain er mwyn i chi weld y colofnau perthnasol yn unig. Help Blackboard ar Gyfnodau Marcio.A oes angen colofnau ychwanegol arnoch? Mae unrhyw beth y gallwch ei raddio yn Blackboard yn cynhyrchu Canolfan Raddio wrth ichi ei greu. Felly, os oes gennych Aseiniad Turnitin, Cylch Trafod graddedig neu Wici, bydd gennych eisoes golofn yn y Ganolfan Raddau. Os hoffech storio marciau ar gyfer cyflwyniadau, arholiadau, profion dosbarth, arholiadau llafar, a.y.y.b., gallwch greu eich colofnau eich hun. Help Blackboard ar Greu Colofnau.Meddyliwch yn ofalus wrth roi enw i\u2019ch colofnau (colofnau wedi\u2019u creu gennych chi, neu\u2019r rhai sy\u2019n cael eu creu wrth osod Turnitin a.y.y.b.). Dylent fod yn ystyrlon ac yn hawdd i ddeall pa elfen asesu maent yn perthyn iddi. Mae hyn yn arbennig o bwysig wrth fapio elfennau ar gyfer trosglwyddo marciau. Problem gyffredin yw fod gennych ddau bwynt e-gyflwyno a\u2019r ddau yn dwyn yr enw Traethawd; gwnewch yn siw\u0302r eich bod yn defnyddio teitlau sy\u2019n gwneud synnwyr fel Traethawd 1 a Thraethawd 2 neu Traethawd Maeth a Thraethawd Ymarfer Corff.A hoffech wneud cyfrifiadau neu gyfuno marciau? Mae AStRA yn pwysoli eich aseiniadau wrth gyfrifo\u2019r marc cyffredinol ar ddiwedd y modiwl, ond efallai y byddwch yn dymuno grwpio aseiniadau bach ynghyd i wneud cyfrifiadau neu i ddangos i\u2019r myfyrwyr. Er enghraifft, efallai bod gennych set o brofion wythnosol sy\u2019n ffurfio un elfen o\u2019r asesu ar gyfer y modiwl. I wneud hyn, gallwch greu un o\u2019r colofnau cyfrifiedig. Help Blackboard ar Golofnau Cyfrifiedig.Beth hoffech chi i\u2019r myfyrwyr ei weld? Mae\u2019r rhan fwyaf o bobl yn gwybod eich bod yn gallu cuddio colofnau\u2019r Ganolfan Raddau rhag y myfyrwyr, ond a oeddech yn gwybod bod Prif Arddangosiad ac Arddangosiad Eilaidd? Mae hyn yn golygu y gallwch ddangos llythyren i\u2019r myfyrwyr, neu ddangos bod y gwaith wedi\u2019i farcio, heb ddangos y radd. Dyma ffordd o roi adborth cyn rhyddhau marc.Gwylio a hidlo. Ceir nifer o ffyrdd o drefnu eich Canolfan Raddau i\u2019ch helpu i weld y pethau y dymunwch eu gweld yn unig. Gan ddibynnu ar sawl colofn sydd gennych a\u2019r hyn sydd angen ei wneud, efallai bydd un o\u2019r isod yn ddefnyddiol:Golygon Call ac Ychwanegu fel Ffefryn. Chi\u2019n gwybod am yr eitemau Angen eu Marcio ac Aseiniadau yn y Ganolfan Raddau Gyflawn yn eich dewislen? Llwybrau byrion yw\u2019r rhain sy\u2019n eich cysylltu a\u0302 golygon hidledig o\u2019r Ganolfan Raddau. A wyddech chi eich bod yn gallu ychwanegu eich llwybrau byrion eich hun yma, gan ddefnyddio categori\u0308au neu grwpiau o fyfyrwyr fel y meini prawf? Help Blackboard ar Golygon Call.Hidlo. Fel taenlenni Excel, mae\u2019n bosib hidlo eich golwg o\u2019r Ganolfan Raddau, i ddangos setiau penodol o wybodaeth yn unig. Help Blackboard ar Hidlo.Codio lliw. Dyma fy ffefryn personol i. Gallwch roi cod lliw i\u2019r Ganolfan Raddau i ddangos yn sydyn pa fyfyrwyr sy\u2019n cael marciau uchel iawn, a pha fyfyrwyr y gallai fod angen rhagor o help arnynt. Mae\u2019n ddefnyddiol iawn ar gyfer profion sy\u2019n cael eu marcio\u2019n awtomatig ac efallai na byddwch yn gweld y canlyniadau\u2019n syth. Mae\u2019n ffordd weledol sydyn o weld pwy allai fod angen rhagor o help. Help Blackboard ar godio lliw."}, {"text_idx": "#000031", "text": "Categori\u0308au Ceir categori\u0308au mewnol ar gyfer mathau o offer (e.e. Profion, Aseiniadau) a.y.y.b. sy\u2019n cael eu rhoi ar waith yn awtomatig wrth ichi eu creu. Ond gallwch hefyd greu eich categori\u0308au eich hun. Er enghraifft, efallai y byddwch yn dymuno cael categori ar gyfer Arholiadau neu Gyflwyniadau. Gallwch hefyd wneud cyfrifiadau ar sail categori colofn gan ddefnyddio dewisiadau\u2019r Golofn Gyfrifiedig. Help Blackboard ar Gategori\u0308au.Cyfnodau Graddio. Cyfnodau marcio\u2019r gwaith yw\u2019r rhain. Byddai hyn yn ddefnyddiol os ydych yn cyflwyno marciau\u2019n uniongyrchol i\u2019r Ganolfan Raddau ar gyfer modiwl hir a thenau. Gallech gael cyfnod graddio Semester 1 a Semester 2 ac yna hidlo yn o\u0302l y rhain er mwyn i chi weld y colofnau perthnasol yn unig. Help Blackboard ar Gyfnodau Marcio."}, {"text_idx": "#000032", "text": "Golygon Call ac Ychwanegu fel Ffefryn. Chi\u2019n gwybod am yr eitemau Angen eu Marcio ac Aseiniadau yn y Ganolfan Raddau Gyflawn yn eich dewislen? Llwybrau byrion yw\u2019r rhain sy\u2019n eich cysylltu a\u0302 golygon hidledig o\u2019r Ganolfan Raddau. A wyddech chi eich bod yn gallu ychwanegu eich llwybrau byrion eich hun yma, gan ddefnyddio categori\u0308au neu grwpiau o fyfyrwyr fel y meini prawf? Help Blackboard ar Golygon Call.Hidlo. Fel taenlenni Excel, mae\u2019n bosib hidlo eich golwg o\u2019r Ganolfan Raddau, i ddangos setiau penodol o wybodaeth yn unig. Help Blackboard ar Hidlo."}, {"text_idx": "#000033", "text": "Bydd rhifyn nesaf y gyfres hon yn trafod marcio ac ymdrin a\u0302 graddau. Os hoffech gymorth i sefydlu eich Canolfan Raddau, cysylltwch a\u0302 mi a gallwn drafod eich gofynion a mynd ati i\u2019w rhoi ar waith."}, {"text_idx": "#000034", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000035", "text": "Subscribe to Blog via Email"}, {"text_idx": "#000036", "text": "Enter your email address to subscribe to this blog and receive notifications of new posts by email."}]